[{"text_idx": "#000001", "text": "Ne eblas certe scii, c\u0302u Trezoro Huang Yinbao estis valide elektita kiel estrarano, diras Mark Fettes. Li tamen estos traktata kiel estrarano g\u0302is la kongreso en Lisbono."}, {"text_idx": "#000002", "text": "Post la j\u0302usa balotado pri novaj estraranoj en UEA estig\u0302is senprecedenca situacio. Ne klaras, c\u0302u la j\u0302us enpostenigita nova estrarano pri financoj, Trezoro Huang Yinbao, efektive estis valide elektita."}, {"text_idx": "#000004", "text": "La prezidanto de UEA, Mark Fettes, petis la teknikan helpanton de UEA esplori, c\u0302u efektive la voc\u0302oj de du komitatanoj ne estis g\u0302uste registritaj de la voc\u0302dona sistemo."}, {"text_idx": "#000009", "text": "\u2013 Pri la elekto de Trezoro, mi intencas fari kiel mi indikis al la Komitato, nome trakti lin kiel estraranon sed zorgi ke la decidoj ne dependu nur de lia voc\u0302o. En Lisbono ni petos la Komitaton konfirmi lian elekton per c\u0302eesta sekreta baloto."}, {"text_idx": "#000010", "text": "Trezoro Huang Yinbao do restos en la neklara stato de ebla estrarano g\u0302is la Universala Kongreso, kie li ig\u0302os efektiva estrarano \u2013 au\u0306 efektiva neestrarano, depende de la opinio de la tiam c\u0302eestontaj komitatanoj."}, {"text_idx": "#000026", "text": "Mi j\u0302us spektis tiuN c\u0302i filmetoN en kiu parolas la koncerna homo. Mi rimarkas la preskau\u0306 kompletaN mankoN de la akuzativo, kiu estas kerna parto de la lingvo."}, {"text_idx": "#000027", "text": "Do mi demandas miN, kial homo kiu ne regas la bazoN de Esperanto estas nun en la estraro?"}, {"text_idx": "#000030", "text": "Nenio tre bone au\u0306guras por la estonteco de la lingvo au\u0306 de UEA, se tiu c\u0302i estas unu el la c\u0302efoj."}, {"text_idx": "#000032", "text": "Ne estas novaj\u0302o, ke estraranoj de UEA ne bone regas la lingvon. C\u0302i-kuntekste mi memoras ekzemple Kep Enderby, prezidanton de UEA en la 90aj jaroj kaj ec\u0302 'Esperantiston de la jaro'. S-ano Huang Yinbao kapablas libere kaj flue paroli la lingvon. Liaj iom arbitraj akuzativoj vere ne estas unu el la gravaj problemoj de UEA kaj ec\u0302 ne iu 'malbona au\u0306guro'."}]